**SZITAKÖTŐ**

**2018/3 ŐSZ**

Osztályfőnöki óra

**Osztály:** 5. b

**Témakör:**  Önismeret

**Óra típusa:** új ismeretet feldolgozó, alkalmazó

**Tananyag:** Kísértés

**Fejlesztési célok:**

 ismeret: metakommunikáció felismerése, jelenkori értékek, keresztyén értékek

 képesség: logikai gondolkodás, érvelés, vita, problémamegoldás

 viselkedésbeli jellemzők: állhatatosság, felelősségvállalás, ragaszkodás az igazsághoz,

**Módszerek:** szövegfeldolgozás, tanári magyarázat, csoportmunka

**Tanulói szemléltető eszközök:** Szitakötő folyóirat 44. old. Vacak c. írás

**Tanári szemléltető eszközök:** Szitakötő folyóirat 44. old. Vacak c. írás, táblázat

**Nevelési feladat:**

A bolond helyesnek tartja a maga útját, a bölcs pedig hallgat a tanácsra Péld 12,15

Hallgass a tanácsra és fogadd el az intést, hogy végre bölcs légy! Péld 19,20

I. Célkitűzés, problémafelvetés

Szeretném, ha megosztanánk egymással néhány gondolatot arról, hogyan és miért válhat valaki vagy mi magunk is a kísértés áldozatává?

II. Motiváció

Pótold magánhangzókkal, hogy értelmes magyar szót kapj!

S T N

Milyen hangrendű lett a szó?

Most pótold úgy, hogyha eddig magas hangrendű volt, akkor mély hangrendű legyen! Vagy fordítva!

Melyik két szót kaptad?

III. Feldolgozás

a.) Szitakötő önálló olvasása

Megfigyelési szempontok: (2 csoport)

* Melyek voltak a tettes kísértései?
* Melyek voltak a környezetében élők kísértései?

b.) A táblázat kitöltése, a *dőlt betűs jellemzők* közös v. csoportos megkeresése, megvitatása, érvelés

Mit érezhetett? Mi volt nehéz neki? Miért gondolja, hogy:

jó lenne egyszerűen fellökni,

lassítom a lépteimet,

megfeszítem az izmaimat, nem akarom érezni,

nagyon vastag keretes a szemüvege és ráncos arca van. Öreg, mint az országút.

Nem fogok engedelmeskedni neki, az szent.

Nem fogom kimondani, hogy lopni akartam. Dehogy akartam!

Úgysem értené.

|  |  |
| --- | --- |
| SÁTÁN*Kísértések* | *ISTEN**Keresztyén értékek* |
| **Az elkövető (tettes) kísértései:***kijátszás, megtévesztés, színlelés* *önsajnálat, vágyakozás, ferdítés, panaszkodás,**mentegetőzés**az osztálytársak hibáztatása: aggodalom, elcsüggedés, belefáradás, feladás* *építő megoldás keresése helyett: bátorság elvesztése, bátortalanság, kishitűség, nem számol a következményekkel* | *bizalom, állhatatosság**megpróbáltatások**megpróbáltatás utáni kipróbáltság**ragaszkodás az igazsághoz**reménység, bátorítás, bátorság,* *magabiztosság, alkalmasság a feladatra**2Kor 12,9 Elég neked az én kegyelmem, mert az én erőm erőtlenség által ér célhoz* |
| **BIBLIAI TANÁCS**:Péld 12,25 Aki aggódik szívében, az levertté tesz… | Péld 12,25 … a jó szó viszont felvidítjaLélek gyümölcsei Gal. 5,22 szeretet, öröm, békesség, türelem, szívesség, jóság, hűség, szelídség, mértékletesség |
| **A környezetében élők kísértései:*** *társak: gyanakvás, ítélkezés, dicsekvés, megvetés*
* *bolti alkalmazott: mentség keresése, mentegetés, kivédés, cinkosság*
 | *Növekedés a hitben, hiszen nem tudunk mindent irányítani, erre csak Isten képes.**Hitünk csak akkor növekszik, ha próbára tesszük.**Használjuk fel a helyzeteket arra, hogy azzá fejlődjünk, akinek Isten teremtett minket!* |
| **BIBLIAI TANÁCS**:Gal 5,26 Ne legyünk becsvágyók, egymást ingerlők, egymásra irigykedők.  | Akik Istent szeretik, minden javukra van Róm 8,32 |

c.) A kísértés lélektana

A Sátán kiszámítható! Minden kísértése négy lépéses sémát követ. Keressük ki a szövegből az erre utaló részeket!

 1. Vágyakozás

Felismeri a benned lévő vágyakozást. Majd azt sugallja, hogy a jogos vágyaidat is helytelen módon teljesítsd be. Az igazság az, hogy ha nem lennének vágyaink, nem hatna ránk a csábítás.

 2. Kétely

A Sátán arra próbál rávenni, hogy kételkedj abban, amit Isten a bűnről mondott.

Ez tényleg nem helyes? Hogy van az, hogy mások mégis csinálják? Isten nem akarja, hogy boldog legyek?

 3. Félrevezetés

A Sátán a hazugság atyja, képtelen igazat mondani, vagy féligazságot mond.

Pl.: Senki nem fog rájönni. Ez megoldja majd a problémádat. Ez csak egy kis bűn.

 4. Engedetlenség

Ha egy gondolat megfogan az elmédben, és kellő ideig ott is marad, viselkedésmód fog születni belőle. (Csalás, hazug vagy durva beszéd, lustaság, cigarettázás, italozás… )

Hozzátehetjük, hogy sajnos naponta többször is. Mi a megoldás? Hasznos minden nap megerősíteni magunkat Isten igéjével, hogy kevésbé legyünk sebezhetőek a kísértések által. Ha egyetértesz Istennel, elhiszed, hogy amit mond, az igaz, másképp kezdesz gondolkodni, másképp kezdesz beszélni, és végül másképp is cselekszel.

IV. Összefoglalás

„… mindenki saját kívánságától vonzva és csalogatva esik kísértésbe…” Jakab I:14-16

***Hol és mikor vagy leginkább kísérthető, gyenge?***

* ***otthon egyedül***
* ***iskolában társak közt***
* ***hétvégén***
* ***TV, internet világa***
* ***étkezés***

***Milyen változtatásokat kell végrehajtanod az időbeosztásodon, életmódodon, hogy csak minimálisan legyél kitéve ezeknek a helyzeteknek?***

Kerüld el ezeket a szituációkat, amennyire csak tudod! Szállj ki a helyzetből! Fordulj el! Kapcsold le a zenét! Ha fizikailag el kell mozdulnod, tedd meg! Menj sétálni! Keresd hitben járók társaságát! (gyülekezet szerepe)

Ádám és Éva döntésének, - hisz kísértésbe estek, - komoly következménye lett, nemcsak rájuk, de utódaikra nézve is.

Gondolataink meghatározzák tetteinket. Ezért nem mindegy, mit gondolunk, mondunk, teszünk egy adott helyzetben.

A gondolatoknak teremtő hatása van. Abba az irányba halad az életed.

 Nagyné Vincze Margit

 Kecskeméti Református Általános Iskola

 Humán munkaközösség